Mawu To Blɔ Nya Konɛ E Kɛ Kpɔ̃ Adasahi Kɛ Gu Mesia a Nɔ\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spania Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Vietnamese Wayuunaiki Xhosa Yoruba Zulu\nMawu To Blɔ Nya Konɛ E Kɛ Kpɔ̃ Adasahi\nMawu wo anɔkualetsɛ Abraham si kaa “nina” nɛ a gba e he sane kɛ fɔ si ɔ maa je e weku ɔ mi. Kɛ gu nina nɛ ɔ nɔ ɔ, nihi nɛ a ‘je mahi tsuo’ a mi ɔ ma ná jɔɔmi. (1 Mose 22:18) Pee se ɔ, Abraham bibi Yakob hia kɛ ho Egipt ya. Yakob weku ɔ yi ya bli ngɛ Egipt nɛ e ba pee blema Israel ma a.\nBenɛ Israelbi ɔmɛ ngɛ Egipt ɔ, Farao yiwutsotsɛ ko ha nɛ a sɔmɔ kaa nyɔguɛhi hluu kɛ ya si benɛ Mawu pee Mose gbalɔ. Mose nyɛɛ Israelbi ɔmɛ a hɛ mi kɛ je Egipt. Mawu ha nɛ Wo Tsu ɔ mi gba nɛ Israelbi ɔmɛ nyɛɛ mi kɛ po. Lɔɔ se ɔ, Mawu wo Israelbi ɔmɛ mlaahi nɛ e ha mɛ Kita Nyɔngma amɛ konɛ e kudɔ mɛ nɛ e po a he piɛ. Mlaa nɛ ɔmɛ tsɔɔ kaa e sa nɛ adesahi nɛ a sã afɔle konɛ a ngɔ a he yayamihi kɛ pa mɛ. Mawu ha nɛ Mose de Israelbi ɔmɛ kaa e maa tsɔ e gbalɔ kpa ko kɛ ba a ngɔ. Jamɛ a gbalɔ ɔ maa pee “nina” nɛ a wo e he si ɔ.\nMaa pee jeha lafa 400 kɛ se ɔ, Mawu wo Matsɛ David si kaa “nina” nɛ a gba e he sane kɛ fɔ si ngɛ Eden abɔɔ ɔ mi ɔ, maa da matsɛ yemi ko nɛ maa hi si kɛ ya neneene ɔ nya. Nina nɛ ɔ ji Mesia a nɛ. Lɛ ji Kpɔlɔ nɛ Mawu hla konɛ e ba he adesahi a yi wami nɛ e tsake zugba a kɛ pee Paradeiso ekohu ɔ nɛ.\nMawu gu David kɛ gbali kpahi a nɔ nɛ e je Mesia a he sanehi kpo bɔɔbɔɔbɔɔ. A gba kɛ fɔ si kaa e maa ba e he si, e ma je mi mi jɔmi kpo, nɛ ngɛ e nɔ yemi ɔ sisi ɔ, hwɔ, dami sane nɛ a yi, kɛ ta hwumi se maa po. Tue mi jɔmi maa hi adesahi tsuo a kpɛti, nɛ tue mi jɔmi hu maa hi adesahi kɛ lohwehi a kpɛti. Hiɔ, nɔ́ nami, kɛ gbenɔ se maa po. Ní nɛ ɔmɛ piɛɛ we Mawu sisije yi mi tomi ɔ he. Nihi nɛ a gbo ɔ maa kpale kɛ ba wami mi ngɛ zugba a nɔ.\nMawu gu gbalɔ Mika nɔ kɛ gba kɛ fɔ si kaa a ma fɔ Mesia a ngɛ Betlehem. Mawu gu gbalɔ Daniel hu nɔ kɛ de to kaa pee se ɔ, a maa gbe Mesia a. Se Mawu ma tle Mesia a si kɛ je gbeje nɛ e maa wo lɛ Matsɛ ngɛ hiɔwe. Jehanɛ se hu ɔ, Daniel na ngɛ nina mi kaa nyagbenyagbe ɔ, Mesia Matsɛ Yemi ɔ ma kpata nɔ yemi kpahi tsuo a hɛ mi, nɛ e Matsɛ Yemi ɔ maa hi si kɛ ya neneene. Anɛ Mesia a ba kaa bɔnɛ a gba kɛ fɔ si ngɛ e he ɔ lo?\n—A kɛ da ngmamihi nɛ a nyɛɛ se nɛ ɔ a nɔ: 1 Mose yi 22-50, 2 Mose, 5 Mose, 2 Samuel, La, Yesaya, Daniel, Mika, Zakaria 9:9.\nMAWU BIƐ KLƆUKLƆU Ɔ\nHe kekleekle nɛ biɛ Yehowa a je kpo ngɛ ngɛ Baiblo ɔ mi ji 1 Mose 2:4. Biɛ slɔɔto nɛ ɔ je kpo maa pee si 7,000 ngɛ blema Ngmami Klɔuklɔu ɔmɛ nɛ a kɛ nine ngma a mi. Biɛ ɔ sisi ji, “O Deɔ O Peeɔ.” Mawu biɛ ɔ haa nɛ wa náa nɔ mi mami kaa e ma nyɛ ma ha nɛ e yi mi tomi kɛ e si womihi tsuo maa ba mi.